**vznesené Pripomienky v rámci medzirezortného pripomienkového konania**

Návrh poslancov Národnej rady Slovenskej republiky Radovana Kazdu a Petra Kremského na vydanie zákona, ktorým sa mení a dopĺňa zákon č. 57/2018 Z. z. o regionálnej investičnej pomoci a o zmene a doplnení niektorých zákonov v znení neskorších predpisov (tlač 766)

|  |  |
| --- | --- |
| Počet vznesených pripomienok, z toho zásadných | 13 / 0 |

|  |  |  |
| --- | --- | --- |
| **Subjekt** | **Pripomienka** | **Typ** |
| **MDaVSR** | **K návrhu** K predmetnému návrhu zákona, zverejnenému na pripomienkové konanie od 04.01.2022 do 13.01.2022 pod rezortným číslom 106290/2021-2060-232973 neuplatňujeme žiadne pripomienky. | **O** |
| **MPSVRSR** | **K Čl. I bodu 3** Zásadne žiadam vo vzťahu k Čl. I bode 3 navrhovanému § 30d ods. 1 zohľadniť skutočnosť, že výnimku z poskytnutia regionálnej investičnej pomoci pre podniky, ktoré sa stali podnikmi v ťažkostiach počas obdobia od 1. januára 2020 do 31. decembra 2021 je možné uplatniť len do 31. decembra 2023. Odôvodnenie: Podľa článku 59 ods. 2 nariadenia Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy (Ú. v. EÚ L 187, 26. 6. 2014) v platnom znení sa toto nariadenie uplatňuje do 31. decembra 2023. Pripomienka bola prekvalifikovaná na odporúčajúcu. | **O** |
| **MPSVRSR** | **K Čl. I bodu 3** Zásadne žiadam vo vzťahu k Čl. I bode 3 navrhovanému § 30d ods. 2 zohľadniť skutočnosť, že výnimku z povinnosti udržania vytvoreného nového pracovného miesta, keď pracovné miesto zaniklo medzi 1. januárom 2020 a 30. júnom 2021 je možné uplatniť len do 31. decembra 2023. Odôvodnenie: Podľa článku 59 ods. 2 nariadenia Komisie (EÚ) č. 651/2014 zo 17. júna 2014 o vyhlásení určitých kategórií pomoci za zlučiteľné s vnútorným trhom podľa článkov 107 a 108 zmluvy (Ú. v. EÚ L 187, 26. 6. 2014) v platnom znení sa toto nariadenie uplatňuje do 31. decembra 2023. Pripomienka bola prekvalifikovaná na odporúčajúcu. | **O** |
| **MPSVRSR** | **K doložke vybraných vplyvov** Odporúčam v doložke vybraných vplyvov prehodnotiť sociálne vplyvy predloženého materiálu. Podľa § 22 ods. 10 zákona č. 57/2018 Z. z. o regionálnej investičnej pomoci je prijímateľ investičnej pomoci povinný udržať každé vytvorené nové pracovné miesto najmenej päť rokov odo dňa jeho prvého vytvorenia, ak ide o veľký podnik, a najmenej tri roky, ak ide o mikropodnik, malý podnik alebo stredný podnik. Doba, počas ktorej je prijímateľ investičnej pomoci povinný udržať vytvorené nové pracovné miesto, plynie pri každom pracovnom mieste individuálne. V zmysle v Čl. I bode 3 navrhovaného § 30d ods. 2 povinnosť prijímateľa investičnej pomoci podľa § 22 ods. 10 zákona č. 57/2018 Z. z. o regionálnej investičnej pomoci sa nevzťahuje na nové pracovné miesto vytvorené po podaní žiadosti alebo po vydaní rozhodnutia o poskytnutí investičnej pomoci, ak pracovné miesto zaniklo počas platnosti výnimky podľa osobitného predpisu, najskôr však k 12. marcu 2020; táto výnimka platí rovnako na investičné zámery s oprávnenými mzdovými nákladmi podľa § 6 ods. 1 písm. a) zákona č. 57/2018 Z. z. o regionálnej investičnej pomoci a na investičné zámery s oprávnenými investičnými nákladmi podľa § 6 ods. 1 písm. b) zákona č. 57/2018 Z. z. o regionálnej investičnej pomoci. Podľa predloženého návrhu zákona by teda v prípade, ak by k zániku vytvoreného nového pracovného miesta došlo v období vymedzenom osobitným predpisom, by sa pracovné miesto považovalo za udržané a teda nebola by potreba jeho zachovania počas určenej lehoty, čo by predstavovalo negatívne sociálne vplyvy, nakoľko pracovné miesta, na ktorých vytvorenie bola poskytnutá investičná pomoc by neboli udržané počas stanovenej lehoty a mohli by zaniknúť skôr, čo môže predstavovať negatívne vplyvy na zamestnanosť, ako aj na hospodárenie dotknutých domácnosti zamestnancov pracujúcich na podporených pracovných miestach. | **O** |
| **MPSVRSR** | **K doložke vybraných vplyvov** Odporúčam v doložke vybraných vplyvov vyznačiť, že predložený materiál bude mať negatívny vplyv na rozpočet verejnej správy. Odôvodnenie: Predkladaným návrhom zákona sa rozširuje okruh oprávnených prijímateľov regionálnej investičnej pomoci, čím možno predpokladať zvýšenie výdavkov z rozpočtu verejnej správy v porovnaní s platnou právnou úpravou. | **O** |
| **MPSVRSR** | **Všeobecná pripomienka k Čl. I** Odporúčam Čl. I návrhu zákona doplniť o vymedzenie, ktorý subjekt je možné považovať za podnik v ťažkostiach v tom zmysle, že ide o podnik v ťažkostiach, ktorý sa stal podnikom v ťažkostiach v období pandémie COVID-19, konkrétne v čase od 1. januára 2020 do 31. decembra 2021, a nebol podnikom v ťažkostiach k 31. decembru 2019. Odôvodnenie: Mám za to, že konštatovanie v predkladacej správe a všeobecnej časti dôvodovej správy a v Čl. I bode 3 navrhovanom znení § 30d ods. 1 s odkazom na poznámku pod čiarou k odkazu 38, nie je dostatočné vzhľadom na potrebu právnej istoty a požiadavku, že právny predpis má byť terminologicky správny, presný a všeobecne zrozumiteľný. | **O** |
| **MPSVRSR** | **Všeobecná pripomienka k Čl. I bodom 1 a 2** Upozorňujem, že o úprave v Čl. I bodoch 1 a 2 § 7 ods. 2 písm. c) a d) nie je informácia v predkladacej správe a ani vo všeobecnej časti dôvodovej správy; pri zmenách na základe úpravy v Čl. I bodoch 1 a 2 § 7 ods. 2 písm. c) a d) dochádza k zavedeniu dodatočnej podmienky poskytovania investičnej pomoci - vytvorenie minimálneho počtu nových pracovných miest. Upozorňujeme, že podľa v Čl. I bode 3 § 30c ods. 2 budú posudzované žiadosti začaté a neukončené do 28. februára 2022 dokončené podľa nových navrhovaných zmien (vrátane zmien v Čl. I bodoch 1 a 2 § 7 ods. 2 psím. c) a d)). Mám za to, že ide zhoršenie podmienok na poskytnutie investičnej pomoci oproti pôvodnému zneniu zákona vzhľadom na dodatočnú podmienku poskytovania investičnej pomoci - vytvorenie minimálneho počtu nových pracovných miest. | **O** |
| **MSSR** | **K predkladacej správe, k osobitnej časti dôvodovej správy.** Odporúčame slová „k predĺženiu obdobia, počas ktorých“ nahradiť slovami „k predĺženiu obdobia, počas ktorého“. Odôvodnenie: štylistická úprava. | **O** |
| **MSSR** | **K predkladacej správe.** Odporúčame slová „návrh poslancov Národnej rady Slovenskej republiky Radovana Kazdu a Petra Kremského na vydanie zákona, ktorým sa mení a dopĺňa zákon č. 57/2021 Z. z. o regionálnej investičnej pomoci a o zmene a doplnení niektorých zákonov v znení neskorších predpisov (tlač 766)“ nahradiť slovami „návrh poslancov Národnej rady Slovenskej republiky Radovana Kazdu a Petra Kremského na vydanie zákona, ktorým sa mení a dopĺňa zákon č. 57/2018 Z. z. o regionálnej investičnej pomoci a o zmene a doplnení niektorých zákonov v znení neskorších predpisov (tlač 766)“. Odôvodnenie: oprava názvu predkladaného návrhu. | **O** |
| **MSSR** | **K vlastnému materiálu.** V bode 3 (§ 30d ods. 1) odporúčame za slová „od 1. marca 2022“ doplniť čiarku. Odôvodnenie: štylistická úprava. | **O** |
| **MSSR** | **K vlastnému materiálu.** V bode 3 (§30d ods. 2) odporúčame vhodne upraviť časť vety za bodkočiarkou a túto úpravu zohľadniť aj v osobitnej časti dôvodovej správy. Odôvodnenie: Je potrebné zosúladiť uvedený text so znením zákona č. 57/2018 Z. z. o regionálnej investičnej pomoci a o zmene a doplnení niektorých zákonov v znení neskorších predpisov. § 6 ods. 1 písm. a) zákona pojednáva o investičných nákladoch a § 6 ods. 1 písm. b) zákona pojednáva o mzdových nákladoch. | **O** |
| **MVSR** | **čl. I § 30d ods. 2** K čl. I § 30d ods. 2 odporúčame doplniť povinnosť obnoviť zrušené pracovné miesta po skončení platnosti výnimky v rámci obdobia, na ktoré sa investičná pomoc vzťahuje. Investičná pomoc sa schvaľuje aj na základe predloženého počtu novovytvorených pracovných miest a predpokladá ich zachovanie počas vopred stanoveného obdobia. Ak sa vytvorené miesta zrušia počas platnosti výnimky a nevytvoria sa opätovne po jej skončení, tak by sa investičná pomoc mala alikvótne znížiť (vzťahujúc sa k novovytvoreným miestam, napr. úľavám na odvodoch) z dôvodu nedodržania stanoveného počtu novovytvorených miest. | **O** |
| **ŠÚSR** | **čl. I bodu 3 [§ 30d ods. 2]** Odporúčame z dôvodu jednoznačnosti upraviť prechodné ustanovenie takto: 1. za slovom "predpisu" vypustiť čiarku a slová "najneskôr však k 12. marcu 2020" nahradiť slovami "od 12. marca 2020 do nadobudnutia účinnosti tohto zákona", 2. uviesť všetky tri výnimky v taxatívnom výpočte. | **O** |
| **ÚJDSR** | Odoslané bez pripomienok |  |
| **MKSR** | Odoslané bez pripomienok |  |
| **NBS** | Odoslané bez pripomienok |  |
| **NBÚ** | Odoslané bez pripomienok |  |
| **ÚGKKSR** | Odoslané bez pripomienok |  |
| **MFSR** | Odoslané bez pripomienok |  |
| **MOSR** | Odoslané bez pripomienok |  |
| **MZVEZ SR** | Odoslané bez pripomienok |  |
| **GPSR** | Odoslané bez pripomienok |  |
| **ÚNMSSR ÚVSR** | Odoslané bez pripomienok |  |
| **ÚPVSR** | Odoslané bez pripomienok |  |
| **PMÚSR** | Odoslané bez pripomienok |  |
| **MZSR** | Odoslané bez pripomienok |  |
| **AZZZ SR** | Odoslané bez pripomienok |  |
| **MPRVSR** | Odoslané bez pripomienok |  |
| **MŠVVaŠSR** | Odoslané bez pripomienok |  |
| **MŽPSR** | Odoslané bez pripomienok |  |
| **MIRRI SR** | Odoslané bez pripomienok |  |

|  |
| --- |
| Vysvetlivky k použitým skratkám v tabuľke: |
| O – obyčajná |
| Z – zásadná |